CELEX: C2007/297/40
Language: sl
Date: 2007-12-08 00:00:00
Title: Zadeva C-445/07: Pritožba, ki jo je vložila Komisija Evropskih skupnosti 28. septembra 2007 zoper sodbo Sodišča prve stopnje (drugi senat), razglašeno 18. julija 2007 v zadevi T-189/02, Ente per le Ville Vesuviane proti Komisiji Evropskih skupnosti

8.12.2007   
            
            
               SL
            
            
               Uradni list Evropske unije
            
            
               C 297/25
            
         Pritožba, ki jo je vložila Komisija Evropskih skupnosti 28. septembra 2007 zoper sodbo Sodišča prve stopnje (drugi senat), razglašeno 18. julija 2007 v zadevi T-189/02, Ente per le Ville Vesuviane proti Komisiji Evropskih skupnosti
   (Zadeva C-445/07)
   (2007/C 297/40)
   Jezik postopka: italijanščina
   Stranki
   
      Pritožnica: Komisija Evropskih skupnosti (zastopnika: L. Flynn, zastopnik, skupaj z A. Dal Ferro, odvetnik)
   
      Druga stranka v postopku: Ente per le Ville vesuviane
   Predlogi:
   
               —
            
            
               Naj se razveljavi sodba Sodišča prve stopnje z dne 18. julija 2007 v zadevi T-189/02 v delu, v katerem je bila razglašena za dopustno ničnostna tožba, ki jo je vložila Ente per le Ville vesuviane;
            
         
               —
            
            
               naj se razglasi za nedopustno ničnostna tožba, ki jo je Ente per le Ville vesuviane vložila zoper odločbo Komisije D(2002)810111 z dne 13. marca 2002;
            
         
               —
            
            
               Ente per le Ville vesuviane naj se naloži plačilo stroškov postopka in postopka na prvi stopnji.
            
         Pritožbeni razlogi in bistvene trditve
   Komisija meni, da je njena pritožba, ki jo je vložila zoper sodbo Sodišča prve stopnje dopustna, ker, ne glede na to, da je bila uspešna v zadevi na prvi stopnji, ni uspela z ugovorom nedopustnosti, ki ga je vložila zoper Ente per le Ville vesuviane.
   Po mnenju pritožnice je izpodbijana sodba neveljavna zaradi: kršitve prava Skupnosti, v delu, v katerem je z njo sodba, ki jo je vložila Ente per le Ville vesuviane razglašena za dopustno, ker je bilo v njej upoštevano, da neposredno zadeva navedeno družbo v skladu s členom 230, četrti odstavek, ES. Pritožnica trdi, da se v skladu z veljavno sodno prakso, kadar gre, kot v obravnavanem primeru, za ukrep, naslovljen na državo članico, ki ima diskrecijsko pravico, da prenese ali ne prenese učinke te odločbe na pritožnico, ne more šteti, da pritožnico zadevna odločba neposredno zadeva, in to ne glede na dejstvo, če ta „prejema“ ali ne, sredstva iz skladov Skupnosti.